en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഇത് പൂജ. ഒരു ദിനംകൊണ്ട് ലോക ശ്രദ്ധയാകര്‍ഷിച്ച ഈ വനിത പെണ്‍കുത്തിന്റെ പ്രതിരൂപമായി. പൂജ ആരാണെന്നല്ലേ? ഇന്ത്യന്‍ വ്യോമസേനയുടെ വിങ് കമാന്‍ഡര്‍ പൂജാ താക്കൂര്‍. ലോകത്തിലെ ഏറ്റവും ശക്തനായ ഭരണാധികാരിക്ക് അഭിവാദ്യമരുളുകയും അദ്ദേഹത്തോടൊപ്പം ചുവടുവയ്ക്കുകയും ചെയ്തപ്പോള്‍ അത് പൂജയുടെ ജീവിതത്തിലെ വഴിത്തിരിവായി. പൂജ ലോക താരവുമായി.
പൂജയ്ക്കതൊരു വെല്ലുവിളിയായിരുന്നു. ലോകത്തിന്റെ കണ്ണുകളാകെ തന്നില്‍ പതിച്ചിരിക്കുന്നു. ഒരു ചുവടുപോലും പിഴയ്ക്കരുത്. പിഴച്ചാല്‍ അത് ദുഷ്‌കീര്‍ത്തിക്കു കാരണമാവും; തനിക്കുമാത്രമല്ല, രാജ്യത്തിനും. ഇന്ത്യയുടെ സൈനികബലം അവിടെ ചോദ്യംചെയ്യപ്പെടും. പതറാതെ, പിഴയ്ക്കാതെ ആ ജോലി പൂജ നിര്‍വഹിച്ചു. ലോക സമൂഹം പൂജയെ വാഴ്ത്തി. പൂജ അങ്ങനെ പെണ്‍കരുത്തിന്റെ പ്രതീകമായി.
പൂജയുടെ വാക്കുകളിലേക്ക് പോകാം. ''ഉച്ചക്ക് മൂന്നു മണി. ഞാന്‍ അദ്ദേഹത്തിനു മുന്നിലേക്ക് കൈകള വീശി ഉറച്ചകാല്‍വെയ്‌പോടെ നീങ്ങി. അറ്റന്‍ഷനായി. സല്യൂട്ട് ചെയ്തു. 'ശ്രീമാന്‍' പ്രസിഡന്റ് എന്ന് അഭിസംബോധന ചെയ്തുകൊണ്ട് പരേഡ് പരിശോധിക്കാന്‍ അദ്ദേഹത്തെ ക്ഷണിച്ചു. ആ മുഖത്ത് ചെറു പുഞ്ചിരി. സന്തോഷ ഭാവം. അദ്ദേഹം എന്നെ ശ്രദ്ധിച്ചു. എന്റെ മനസു മന്ത്രിച്ചു: ഇതൊരു വലിയ മുഹൂര്‍ത്തമാണ്. പതറരുത്. പ്രതിരോധ സേനയെ സംബന്ധിച്ചിടത്തോളം ഉന്നത നിലവാരം പുലര്‍ത്തേണ്ട പരേഡാണിത്. അത് ആകര്‍ഷകമാക്കണം.''
രാഷ്ട്രപതി ഭവന്റെ നടത്തളത്തില്‍ അമേരിക്കന്‍ പ്രസിഡന്റ് ബാരക് ഒബാമ എത്തുന്നു. രാഷ്ട്രപതി പ്രണാബ് മുഖര്‍ജി വിശിഷ്ടാതിഥിയെ സ്വീകരിച്ചു. പിന്നീട് ഔപചാരിക ആദരവ് നല്‍കല്‍. 21 ഗണ്‍ സല്യൂട്ടുമായുള്ള വരവേല്‍പ്പ്. ഗാര്‍ഡ് ഓഫ് ഹോണര്‍ പരിശോധിച്ച ഒബാമക്ക് ഇടതുവശത്തായി പൂജ. മൂന്നു സേനാ വിഭാഗങ്ങളും സംയുക്തമായി നല്‍കിയ ഗാര്‍ഡ് ഓഫ് ഹോണര്‍ നയിച്ച വിങ് കമാന്‍ഡര്‍ പൂജ താക്കൂര്‍ ആ ഒരു നിമിഷംകൊണ്ട് ഇന്ത്യയുടെ യശസ് വാനോളം ഉയര്‍ത്തി. കോടാനുകോടി ആളുകള്‍ ടെലിവിഷനിലൂടെ ആ മുഹൂര്‍ത്തത്തിനു സാക്ഷിയായി. സംയുക്ത സേനാ വിഭാഗത്തിന്റെ ഗാര്‍ഡ് ഓഫ് ഹോണര്‍, അതും ബാരക് ഒബാമ പരിശോധിച്ച പരേഡ്, കമാന്‍ഡ് ചെയ്യാന്‍ കഴിഞ്ഞതില്‍ പൂജ അഭിമാനിക്കുന്നു.
ഇന്ത്യന്‍ ചരിത്രത്തില്‍ ഇതാദ്യമായിരുന്നു ഒരു വനിതാ ഓഫീസര്‍ ഗാര്‍ഡ് ഓഫ് ഹോണര്‍ നയിക്കുന്നത്. കുറേദിവസം പരിശീലിച്ചു. തൊണ്ടകീറിയുള്ള കമാന്‍ഡ് ആദ്യം ദുഷ്‌കരമായിരുന്നു, പിന്നെ അത് വശമായി. അവസാന റിഹേഴ്‌സല്‍ കഴിഞ്ഞപ്പോള്‍ പൂജക്ക് ആത്മവിശ്വാസം.
പൂജാ താക്കൂര്‍ ഹൈദരാബാദ് വ്യോമസേനാ അക്കാദമിയിലെ 2000-ബാച്ച് ഓഫീസറാണ്. ഒരു വര്‍ഷത്തെ പരിശീലനത്തിനുശേഷം 2001 ഇന്ത്യന്‍ വ്യോമസേനയുടെ വിദ്യാഭ്യാസ വിഭാഗത്തില്‍ കമ്മീഷന്‍ഡ് ഓഫീസറായി. ഇപ്പോള്‍ ന്യൂഡല്‍ഹിയിലെ വ്യോമ ആസ്ഥാനത്തെ പബ്ലിസിറ്റി ഡയറക്ടറേറ്റിലാണ്. പതിമൂന്നര വര്‍ഷത്തെ സേവന പാരമ്പര്യമുള്ള പൂജ പാരാ ജംബറാണ്. രാജസ്ഥാന്‍ സ്വദേശിയും. പിതാവ് കരസേനയില്‍ നിന്നും റിട്ടയര്‍ ചെയ്ത കേണല്‍.
വനിത എന്നുള്ള വകഭേദമൊന്നും സേനയില്‍ ഇല്ലെന്ന് പൂജ പറയുന്നു. ''പരിശീലന ദിനം മുതല്‍ പുരുഷ ഓഫീസറെ പോലെയാണ് ഞങ്ങളെയും പരിഗണിച്ചത്. ആദ്യം ഞങ്ങള്‍ ഓഫീസര്‍മാര്‍. പിന്നീടാണ് സ്ത്രീ.' പരിശീലനം ഒരുപൊലെയാണ്. സ്ത്രീ പുരുഷ വ്യത്യാസം ഒന്നും ഇല്ല.''
വ്യോമസേനയില്‍ എത്തപ്പെട്ടതില്‍ പൂജ അഭിമാനം കൊള്ളുന്നു. ''എനിക്കിതൊരു തൊഴിലല്ല. ജീവിതരീതിയാണ്. സ്വന്തമായി തിരഞ്ഞെടുത്ത ജീവിതപാത. എന്റെ അച്ഛന്‍ സര്‍വീസില്‍ ആയിരുന്നതുകൊണ്ട് എനിക്ക് ഇതേകുറിച്ച് അറിയാനുള്ള അവസരമുണ്ടായി.''അവള്‍ പറഞ്ഞു.
ലോകതാരമാകാന്‍ പൂജക്ക് അവസരം ഒരുക്കിയത് പ്രധാനമന്ത്രി നരേന്ദ്ര മോദിയാണ്. ഒബാമയെ മുഖ്യാതിഥിയാക്കാനും ഇത്തവണത്തെ റിപ്പബ്‌ളിക് ദിന പരേഡിന്റെ പ്രമേയം 'നാരി ശക്തി' (സ്ത്രീ ശക്തി) ആക്കാനുമുള്ള മോദിയുടെ തീരുമാനമാണ് പൂജക്ക് ഗാര്‍ഡ് ഓണര്‍ നയിക്കാനും അതിലൂടെ ലോകശ്രദ്ധയില്‍ വരാനും അവസരമൊരുക്കിയത്.
ചരിത്രത്തില്‍ ആദ്യമായി കര, നാവിക, വ്യോമസേനയിലെ 300 വനിതാ ഓഫീസര്‍മാര്‍ ഒരു ദളമായി റിപ്പബ്‌ളിക് ദിന പരേഡില്‍ ചുവടുവെച്ചു. 'നാരി ശക്തി' പ്രകടമാക്കുന്ന വേളയില്‍ തങ്ങളുടെ വനിതാ ഓഫീസര്‍മാരുടെ ശേഷിയും ശക്തിയും വിളിച്ചറിയിക്കാന്‍ സായുധസേനകളുടെ മൂന്നു വിഭാഗവും തീരുമാനമെടുക്കുകയായിരുന്നു. അതിന്റെ ഭാഗമായിരുന്നു രാഷ്ട്രപതി ഭവനില്‍ സ്ത്രീ ശാക്തീകരണത്തിന്റെ പ്രതീകമായി പൂജ മാറിയത്.
പിന്നീട് ഡല്‍ഹിയില്‍ യുവസംഗമത്തെ അഭിസംബോധനചെയ്ത ഒബാമ, ഇന്ത്യാ സന്ദര്‍ശനത്തില്‍ തന്നെ ഏറെ ആകര്‍ഷിച്ചത് സായുധസേനയിലെ ''അവിശ്വസനീയ'' വനിതാ പങ്കാണെന്ന് തുറന്നുപറയാന്‍ മടിച്ചില്ല. തങ്ങളുടെ സ്ത്രീകള്‍ പുരോഗതി നേടുമ്പോള്‍ മാത്രമെ രാജ്യങ്ങള്‍ വിജയത്തിലേക്ക് കുതിക്കുകയുള്ളുവെന്നും ഒബാമ കൂട്ടിച്ചേര്‍ത്തു. യുവസദസില്‍ ഏറെയും സ്ത്രീകളായിരുന്നു എന്നതും ശ്രദ്ധേയം.
ഒബാമയുടെ വാക്കുകള്‍ ഇങ്ങനെ: ''രാഷ്ട്രപതിഭവനില്‍ ഞാന്‍ എത്തുമ്പോള്‍ എന്നെ അഭിവാദ്യം ചെയ്ത ഗാര്‍ഡ് നയിച്ചവര്‍ ഉള്‍പ്പെടെയുള്ള സായുധസേനകളിലെ ഈ അവിശ്വസനീയ ഇന്ത്യന്‍ സ്ത്രീകളാണ് ഈ യാത്രയില്‍ എനിക്കിഷ്ടപ്പെട്ട കാര്യങ്ങളില്‍ ഒന്ന്. അത് അസാധാരണമാണ്. വലിയ ശക്തിയുടെയും പുരഗതിയുടെയും സൂചനയാണത്.'' സിരി ഫോര്‍ട്ട് ഓഡിറ്റോറിയത്തിലെ നിറഞ്ഞ സദസില്‍ നിന്നും, ഒബാമയെ അനുഗമിച്ച ഭാര്യ മിഷേലില്‍ നിന്നും ഉയര്‍ന്ന കരാഘോഷം സ്ത്രീ ഹൃദയങ്ങളില്‍ ഇന്നും പ്രതിധ്വനിക്കുന്നു.
ഒബാമ പറഞ്ഞ മറ്റൊരു കാര്യമുണ്ട്. സ്ത്രീ പുരുഷ സമത്വത്തെ കുറിച്ചാണത്. മകനുള്ള സ്വാതന്ത്ര്യവും അവസരവും മകള്‍ക്കും നല്‍കണം. അവള്‍ക്ക് ഭയാശങ്ക കൂടാകെ തെരുവിലിറങ്ങാന്‍ കഴിയണം. ഡല്‍ഹിയിലെ സ്ത്രീകളുടെ അരക്ഷിതാവസ്ഥ സൂചിപ്പിച്ചുകൊണ്ടാവാം ഒബാമ ഇത് പറഞ്ഞെതെങ്കിലും അടിവരയിപ്പെടേണ്ടതാണത്. സ്ത്രീ സ്വാതന്ത്ര്യം അര്‍ഹിക്കാത്തവളാണെന്ന ചിന്ത മാറണം.
സ്ത്രീ പുരുഷന് തുല്യമാണെന്നും അവളെ ഒരു കാര്യത്തിലും മാറ്റിനിര്‍ത്തേണ്ട കാര്യമില്ലെന്നുമാണ് പൂജ താക്കൂര്‍ സമൂഹത്തിന് കാണിച്ചുതന്നിരിക്കുന്നത്. സ്ത്രീയോടുള്ള സമൂഹത്തിന്റെ സമീപനത്തില്‍ സമഗ്രമായ മാറ്റം ഉണ്ടാകേണ്ട സമയം ആയിരിക്കുന്നു. സ്ത്രീ സമത്വമുള്ളൊരു സമൂഹത്തിനായി നമുക്ക് അണിചേരാം.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar